IEROBEŽOTAS PIEEJAMĪBAS INFORMĀCIJA
NAV KLASIFICĒTS

Deklasifikācijas datums: 13.10.2026.
Deklasifikācijas pamatojums: zudis ierobežotas pieejamības statusa noteikšanas pamats. Eiropas komisija pārkāpuma procedūras lietu ir izbeigusi. 

Eiropas Komisijas
Ģenerālsekretariātam
(SG-R2)
1049 Brisele
Beļģija
 
Uz Eiropas Komisijas 2021.gada 23.jūlija
formālo paziņojumu pārkāpuma 
procedūras lietā Nr.2021/0299

1. Latvijas Republika ir saņēmusi Eiropas Komisijas 2021.gada 23.jūlija formālo paziņojumu pārkāpuma procedūras lietā Nr.2021/0299, kurā norādīts:
1.1. Latvijas Republika nav izpildījusi pienākumu paziņot par Eiropas Parlamenta un Padomes 2019.gada 27.novembra Direktīvas (ES) Nr.2019/2034 par ieguldījumu brokeru sabiedrību prudenciālo uzraudzību un ar ko groza Direktīvas 2002/87/EK, 2009/65/EK, 2011/61/ES, 2013/36/ES, 2014/59/ES un 2014/65/ES (turpmāk – Direktīva Nr. 2019/2034), transponēšanas pasākumiem.
1.2. Saskaņā ar procedūru, kas paredzēta Līguma par Eiropas Savienības darbību 258.pantā, Eiropas Komisija dod iespēju Latvijas Republikai divu mēnešu laikā iesniegt paskaidrojumus par Direktīvas Nr. 2019/2034 transponēšanu.
2. Latvijas Republika, atbildot uz Eiropas Komisijas 2021.gada 23.jūlija formālo paziņojumu pārkāpuma procedūras lietā Nr.2021/0299, sniedz šādu informāciju:
2.1. Latvijas Republika atzīst, ka tā nav izpildījusi pienākumu savlaicīgi paziņot par Direktīvas Nr.2019/2034 transponēšanas pasākumiem.
2.2. Lai pilnībā transponētu Direktīvas Nr.2019/2034 prasības, ir nepieciešams pieņemt likumprojektus “Ieguldījumu brokeru sabiedrību likums”, “Grozījumi Finanšu instrumentu tirgus likumā”, “Grozījumi Kredītiestāžu likumā”, “Grozījumi Ieguldījumu pārvaldes sabiedrību likumā”, “Grozījumi Alternatīvo ieguldījumu fondu un to pārvaldnieku likumā”, “Grozījumi Kredītiestāžu un ieguldījumu brokeru sabiedrību darbības atjaunošanas un noregulējuma likumā”, “Grozījumi Finanšu konglomerātu likumā”. Likumprojekti 2021.gada 19. un 20.augustā ir iesniegti Latvijas Republikas Ministru kabinetā, lai tos virzītu uz Latvijas Republikas Saeimu (turpmāk – Saeima). Paredzams, ka sagatavotie likumprojekti tiks pieņemti Saeimā galīgajā lasījumā līdz 2022.gada 28. februārim, līdz ar to Direktīvas Nr. 2019/2034 prasības tiks pārņemtas pilnībā. 
2.3. Direktīvas Nr.2019/2034 pārņemšanas kavējums saistīts galvenokārt ar to, ka saskaņā ar Ministru kabineta 2020.gada 12.marta rīkojumu Nr.103 “Par ārkārtējās situācijas izsludināšanu” Latvijas Republikā tika izsludināta ārkārtējā situācija, kas bija spēkā līdz 2020.gada 9.jūnijam, kas būtiski ietekmēja likumprojektu saskaņošanu, izskatīšanu un virzību Saeimā.
3. Tiklīdz nostājas 2.2.apakšpunktā minētie likumprojekti tiks pieņemti Saeimā un publicēti Latvijas Republikas oficiālajā izdevumā “Latvijas Vēstnesis”, Latvijas Republika par to nekavējoties paziņos Eiropas Komisijai, izmantojot Valsts izpildes pasākumu paziņošanas sistēmu.

